Title: Haapsalu Linnavalitsus
Author: Mati Jets
Last saved by: Asta Urb

K O R R A L D U S

Haapsalu,	27. jaanuar 2005 nr 46

Nõusoleku andmine õnnemängukoha
jätkamiseks

Läbi vaadanud aktsiaseltsi IMG Kasiinod (registrikood 10264881, asukoha aadress Marta 3, 11312 Tallinn), 18. 01. 2005 esitatud taotluse õnnemängukoha tegevuse jätkamiseks Tallinna mnt 1, Haapsalu, Haapsalu Linnavalitsus tuvastas, et aktsiaselts IMG Kasiinod omab kehtivat tegevusluba õnnemängude korraldamiseks (LR 000035, registreerimisnumber TH-16, kehtib kuni 15. 09. 2007) ja aktsiaseltsiga Paani Varahalduse kehtivat allrendilepingut. Taotleja on esitanud mängukoha kohta kehtiva rendilepingu koopia aktsiaseltsiga Paani Varahalduse ja tegevusloa LR 000035 koopia. Õnnemängukohas on kasutusel 14 Amatic, 6 IGT ja 2 DLV programmiga automaati. AS IMG Kasiinod põhikirjaline tegevusala on hasartmängude korraldamine. 
Juhindudes hasartmänguseaduse § 12 lg 1 ja 2 ning § 23, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63 ja  haldusmenetluse seadusest Haapsalu Linnavalitsus

k o r r a l d a b :

1.	Nõustuda aktsiaseltsi IMG Kasiinod (registrikood 10264881, asukoha aadress Marta 3, 11312 Tallinn) taotlusega õnnemängude korraldamisega Tallinna mnt 1, Haapsalu. 
2.	Korraldus teha teatavaks aktsiaseltsile IMG Kasiinod (Marta 3, 11312 Tallinn)  korralduse koopia väljastamisega posti teel.
3.	Korraldus jõustub teatavakstegemise päevast.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär